钦定古今图书集成/明伦汇编/闺媛典/第012卷 > 《楼上曲》陈襄
## 钦定古今图书集成/明伦汇编/闺媛典/第012卷 > 《楼上曲》陈襄

金徒抱箭寒更起，寂寞孤城一千里。姮娥擎出月华
来，白玉楼台莹如水。上有佳人红粉妆，妙年学得吹
《霓裳》。呼儿将出紫玉笛，一声天外流宫商。宫商欲尽
何幽咽，曲调不成声断绝。罗衣掩泪愁向天，手把瑶
华歌一阕。寒蟾出兮明星稀，良人阻兮天一涯。凭轩
遥望兮心伤悲，愿随鸿鹄兮高飞。